Donal Brendan Murray

**Donal Brendan Murray** (1940–2024) var en irsk prelat og katolsk biskop av Limerick.

## Liv og virke
### Bakgrunn
Etter skolegang ved Blackrock College studerte Murray filosofi ved University College Dublin og katolsk teologi ved St Patrick's College i Maynooth, hvor han fikk en B.Div. Han tok doktorgrad i teologi fra Det pavelige universitet St Thomas Aquinas i Roma.

### Prest
Den 22. mai 1966 ble Donal Brendan Murray ordinert til prest. Murray underviste ved *Mater Dei Institute of Education* tilknyttet Dublin City University. Murray ble professor i moralteologi ved Clonliffe College i Dublin.

### Hjelpebiskop i Dublin
Den 4. mars 1982 ble Donal Brendan Murray utnevnt til titulærbiskop av Glenndálocha og hjelpebiskop i Dublin og var da, 41 år gammel, den yngste katolske biskopen i Irland. Bispevielsen fant sted den 18. april 1982 og ble foretatt av erkebiskopen av Dublin, Dermot J. Ryan. Medkonsekrerende var erkebiskop Gaetano Alibrandi, apostolisk nuntius til Irland, og biskop Joseph A. Carroll, hjelpebiskop i Dublin.

### Biskop av Limerick
Den 10. februar 1996 ble Murray utnevnt til biskop av Limerick av pave Johannes Paul II; han bispedømmet i  besittelse den 24. mars 1996.

I november 2009 ble biskop Murray utsatt for sterkt press til å trekke seg fra sin bispestol på grunn av økende offentlig pågang etter at Murphy-rapporten om barnemishandlingssaker blant det katolske presteskap i Irland ble publisert. Rapporten hevdet ikke at han selv hadde begått noen overgrep. Den mente at han hadde sviktet grovt i sin håndtering av beskyldninger om presters overgrep mot barn. 

Den 14. desember 2009 innvilget pave Benedikt XVI biskop Murrays avskjedssøknad. Den ble ikke offisielt publisert før tre dager senere, for å sikre at Murray kunne være tilbake fra Roma og tilstede i bispedømmet Limerick igjen.

I en av vurderingene av hans embetsperiode som biskop av Limerick gitt da han trakk seg, ble det minnet om at «han viste seg å være en hardtarbeidende biskop som opprettet menighetsråd og renoverte St John's Cathedral. Han solgte til og med det tradisjonelle bispepalasset og flyttet inn i et beskjedent hus.» 

Hsn døde den 13. oktober 2024 i Limerick i en alder av 84 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937 
* Pave Paul VI (1897–1978) *1954 
* Erkebiskop Dermot J. Ryan (1924–1985) *1972 
* Biskop *Donal Brendan Murray* (1940–2024) *1982

## Referanser